section_heading: Ipak odigrano finale
paragraph_text: Unatoč tragediji, utakmica je odigrana, jer se smatralo da će njezino otkazivanje pobuditi još veće nerede. Kapetani obiju momčadi, Gaetano Scirea i Phil Neal, pozvali su navijače da zadrže mir, ali su neredi u manjoj mjeri nastavljeni i nakon prvog sučevog zvižduka, a stadion je bio pod opsadom policije, kojoj je nakon nereda pristiglo pojačanje.